आवासीय कॉलोनियों के नालों में डाल रहे हैं उद्योगाें का दूषित पानी
औद्योगिकक्षेत्र की कई इकाइयों से निकलने वाले हानिकारक कचरे, प्रदूषित पानी को आवासीय कॉलोनियों के नाले में डाला जा रहा है। हालांकि प्रदूषित पानी के लिए बस स्टैंड के निकट सीईटीपी (कॉमन एफ्लुएंट ट्रीटमेंट प्लांट) और कचरे के लिए रामपुर-मुंडाना में डंपिंग यार्ड की व्यवस्था की गई है। लेकिन इसके भुगतान से बचने के लिए इकाइयों के संचालक कॉलोनियों के नाले में चोरी छिपे प्रदूषित पानी डालकर लोगों के स्वास्थ्य से खिलवाड़ कर रहे हैं।
गुरुवार को अरावली विहार आवासीय कॉलोनी, मंशा चौक के पास टैंकर से प्रदूषित पानी खाली किया गया। ऐसा निरंतर हो रहा है। इसका कारण संबंधित इकाइयों के खिलाफ कार्रवाई होना है। भिवाड़ी और आसपास के औद्योगिक क्षेत्र में गंदगी फैलाने वाली इकाइयों पर कड़ी कार्रवाई होने का परिणाम ही है कि सफाई व्यवस्था बुरी तरह बिगड़ गई है। कई औद्योगिक इकाई संचालक खुले में ही कचरा डलवा देते हैं। शेष|18पर
इसपर नियंत्रण के लिए रीको और प्रदूषण नियंत्रण मंडल कई बार संबंधित इकाइयों को नोटिस भी दे चुका है, लेकिन नोटिस के बाद कोई कार्रवाई नहीं की गई। इसलिए इकाई संचालक सफाई के प्रति गंभीरता नहीं दिखा पाए।
पिछले दिनों प्रदूषण नियंत्रण मंडल ने औद्योगिक क्षेत्र की 22 इकाइयों को नोटिस देकर कचरे के सही प्रबंधन की चेतावनी दी थी। जिसमें कुछ पट्टा-पट्टी की इकाइयां भी शामिल हैं। इसके अलावा रीको ने भी इन इकाइयों को पट्टा निरस्त करने का नोटिस दिया हुआ है। इन इकाइयों को सीईटीपी के ऑपरेशन और मेंटेनेंस चार्ज का भुगतान नहीं करने का भी नोटिस दिया गया है।
औद्योगिक क्षेत्र में स्लज और गंदगी का अालम-
भिवाड़ी औद्योगिक क्षेत्र में पट्टा-पट्टी इकाइयों ने निकलने वाले स्लज के निस्तारण के लिए स्पेंट एसिड प्लांट बनाया गया है। लेकिन इसके बावजूद कई इकाई संचालक निर्धारित स्थान की बजाए खुले में ही स्लज फेंक रहे हैं। इसके अलावा अन्य औद्योगिक इकाई संचालक भी कचरा खुले में डाल रहे हैं।
बॉक्स--
बाक्स-
बाक्स-
बाक्स-
कितनी इकाइयां हैं और कितना दूषित कचरा पानी निकलता है
भिवाड़ी क्षेत्र में प्रदूषित पानी और कचरे से संबंधित करीब 400 प्रमुख इकाइयां हैं। जिनसे प्रतिदिन 8.5 एम एलडी प्रदूषित पानी निकलता है। वहीं ठोस कचरा करीब 500 टन प्रतिदिन इन इकाइयों ने निकाला जा रहा है।
वर्जन---
^प्रदूषण नियंत्रण मंडल की ओर से क्षेत्र में लगातार निगरानी रखी जाती है। 22 इकाइयों को पिछले दिनों नोटिस भी दिया गया है। प्रदूषण फैलाने वाली इकाइयों के खिलाफ सख्त कार्रवाई की जाएगी। -केसी गुप्ता, क्षेत्रीय अधिकारी, प्रदूषण नियंत्रण मंडल।
भिवाड़ी आवासीय कॉलोनी के पास नाले में खाली होता प्रदूषित पानी का टैंकर।
hin_Deva hin_Deva hin_Deva hin_Deva hin_Deva hin_Deva hin_Deva kas_Deva hne_Deva hne_Deva hne_Deva hin_Deva hin_Deva bho_Deva hin_Deva hin_Deva